Vedlegg A

Problembeskrivelse og behovsanalyse

«PXXXX Prosjektnavn»

**Skjerming av informasjon i dokumentet**

Det er utsteders ansvar at riktig hjemmel anvendes, og følgende hjemler er de mest vanlige:

Dokumentet kan unntas offentlighet (UO), eksempelvis på bakgrunn av konkurranse-/økonomiske årsaker:

* *Unntatt offentlighet etter offentleglova: ofl § 13.1 jf. fvl § 13.1.2*

Forøvrig kan informasjonen i dokumentet graderes BEGRENSET eller høyere, og da skal dokumentet punktgraderes:

* *Gradert informasjon, unntatt offentlighet iht. sikkerhetsloven §§ 5-3 og 5-4, jf. offentleglova § 13, 1.ledd.*

Eventuelt så kan informasjonen skjermes med FORTROLIG eller høyere:

·*Unntatt offentlighet iht. beskyttelsesinstruksen §§ 2 og 3 og offentleglova § 13, 1.ledd jf. forvaltningsloven § 13, 1.ledd*

**Endringslogg for mal problembeskrivelse og behovsanalyse, vedlegg A**

**Dette er FDs endringslogg for mal problembeskrivelse og behovsanalyse, vedlegg A. Loggen skal fjernes og erstattes med teksten ”Denne siden er blank” i den endelige versjonen som fremsendes.**

|  |  |  |  |
| --- | --- | --- | --- |
| **Versjon** | **Dato** | **Beskrivelse av endring** | **Godkjent av** |
| *1.0* | *29.01.2024* | *Høringsutkast vedleggsmal problembeskrivelse og behovsanalyse for KVU* |  |
| *1.1* | *21.06.2024* | *Revidert vedlegg A iht ny veileder for konseptfasen* | *FD* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

***< Denne siden er blank >***

**Problembeskrivelsen og behovsanalysen** henger tett sammen. Det anbefales at spørsmålene vurderes i en helhetlig prosess selv om resultatene skal presenteres i to ulike kapitler.

**Føringer for utarbeidelse av mal for problembeskrivelse og behovsanalyse:**

Formål og beskrivelse for hvert kapittel/punkt samt forenklinger er beskrevet i grå bokser under hvert punkt. De grå boksene fjernes i endelig versjon som oversendes beslutningstaker.

Hvis kapitler eller punkter i vedlegget ikke fylles ut, skal punktene ikke fjernes. Skriv en kort begrunnelse for hvorfor kapittelet eller punktet ikke svares ut, slik at beslutningstaker ser at det er gjort en vurdering. På den måten unngår man uklarheter og spørsmål om noe er uteglemt eller ikke hensyntatt.

Sørg for at vedlegget fremstår helhetlig med god sammenheng og en rød tråd. Bruk kort, enkelt og konsist språk. Vær bevisst på målgruppen det skrives for og bruk figurer og tabeller for å forenkle og synliggjøre budskapet for beslutningstaker. Unngå unødvendige detaljer og fyllord – dette kan bidra til at budskapet kommer dårligere frem.

*Formålet* med å identifisere og drøfte det observerte problemet, er å gjøre rede for årsak-virkningsforholdene i problemstillingen som skal utredes; altså hvorfor problemet har oppstått, hvilke virkninger (konsekvenser) problemet fører med seg og hvor omfattende og alvorlig virkningene er. Anbefales å se problemet i et DOTLMPFI-IØ perspektiv for å se konsekvensen av problemet for Forsvarets virksomhet som helhet.

Bruk figur 1 til å gi en entydig og ryddig presentasjon av problemet (denne benyttes også i hoveddokumentet).

• Se kapittel om Problembeskrivelse og behovsanalyse i veileder for konseptfasen, for nærmere beskrivelse av metode og eksempler.
 Se vedlegg G, DOTLMPFI-IØ for definisjon av innsatsfaktorer og støttestruktur.

*Forenkling***:** For mindre omfattende utredninger som eks. erstatning av eksisterende materiell og/eller EBA samt videreføring, bør vedlegge A benyttes som arbeidsverktøy for å sikre at metoden følges (eks forenklet og minimumsanalyse). Deretter beskrives problemet i hoveddokumentet. Dette er et kapittel som kan bli relativt kortfattet. Kompleksiteten og omfang av problemet vil avgjøre om vedlegg A er nødvendig for å dokumentere utarbeidelse av problembeskrivelsen.

**Innhold**

[1 Problembeskrivelse 5](#_Toc159960761)

[1.1 Innledning 5](#_Toc159960762)

[**1.2** **Operative problemet (Observerte problemet)** 5](#_Toc159960763)

[1.3 Årsak – virkningsforhold 6](#_Toc159960764)

[1.3.1 Årsak til problemet 6](#_Toc159960765)

[1.3.2 Hva har problemet å si for forsvarets aktiviteter (virksomhet og operative evne) 7](#_Toc159960766)

[1.3.3 Hva har problemet å si for andre aktørers aktiviteter (inkl nasjonale og internasjonale forpliktelser) 7](#_Toc159960767)

[1.3.4 Samfunnsmessige konsekvenser 7](#_Toc159960768)

[1.4 Nåsituasjon 7](#_Toc159960769)

[1.5 Nullalternativet 8](#_Toc159960770)

[1.6 Kort oppsummering av problemet 8](#_Toc159960771)

[1.7 Forebyggende sikkerhet 8](#_Toc159960772)

[1.7.1 Risikovurdering materiell (verdi-, trussel- og sårbarhetsvurdering) 9](#_Toc159960773)

[1.7.2 Risikovurdering EBA (verdi-, trussel- og sårbarhetsvurdering) 9](#_Toc159960774)

[1.7.3 Skadevurdering materiell /IKT / EBA 9](#_Toc159960775)

[2 Interessentanalyse 9](#_Toc159960776)

[2.1 Hvordan jobbe med interessentanalyse og interessentledelse? 10](#_Toc159960777)

[3 Behovsanalyse 11](#_Toc159960778)

[3.1 Overordnede behov (samfunnsmessige perspektivet) 11](#_Toc159960779)

[3.2 Operasjonelle behov (Operative- eller virksomhetsbehov) 11](#_Toc159960780)

[3.2.1 Trussel eller oppgaver 12](#_Toc159960781)

[3.2.2 Operasjonsscenarier eller brukssituasjoner 12](#_Toc159960782)

[3.2.3 Krise- og episodehåndtering og beredskap 12](#_Toc159960783)

[3.2.4 Bruk i fredstid 12](#_Toc159960784)

[3.2.5 Samvirke med andre militære systemer, nasjonalt og internasjonalt 13](#_Toc159960785)

[3.2.6 Samvirke med andre 13](#_Toc159960786)

[3.2.7 Forsynings- og kompetanserelaterte behov 13](#_Toc159960787)

[3.2.8 Kapasitetens levetid 14](#_Toc159960788)

[3.3 Aktører og interessenters behov 14](#_Toc159960789)

[3.4 Sammenstilling av behovsanalysen 14](#_Toc159960790)

# Problembeskrivelse

## Innledning

Problembeskrivelsen består av……..

* 1. **Operative problemet (Observerte problemet)**

Drøft det observerte problemet, gitt i oppdraget, som tiltaket søker å løse,. Hvordan påvirker problemet(ene) Forsvarets virksomhet og/eller operativ evne?

Beskriv kort og konsist (redefiner ved behov) det observerte problemet som er drøftet og kartlagt, og ta dette med videre inn i årsaks-virkningsanalysen under punkt 1.2. Oppsummer kort i figur 1.

Tekst …

## Årsak – virkningsforhold

Figuren nedenfor illustrerer årsak-virkningssammenhengene i problemanalysen. Det observerte problemet fra kap 1.1 er startpunktet for arbeidet. Arbeidet danner også grunnlaget for utarbeidelsen av nullalternativet som skal brukes i alternativanalysen. Se veileder for nærmere beskrivelse av metoden.



Figur 1: Illustrasjon av sentrale årsak-virkningsmekanismer (figuren er hentet fra KVU-veileder fra FIN som er under utarbeidelse).

Tekst …

### Årsak til problemet

1. Analyser og drøft årsaken(e) til at problemet har oppstått. En god metode kan være «5 x hvorfor». Dette er en systematisk metode for å identifisere rot årsaken til et problem. Å forstå hvorfor problemet har oppstått er helt avgjørende for senere å kunne identifisere egnede tiltak, og forstå hvordan de ulike tiltakene vil bidra til å løse problemet.
2. Drøft utvikling av årsak over tid….

Oppsummer og legg inn i figur 1.

Tekst…..

### Hva har problemet å si for forsvarets aktiviteter (virksomhet og operative evne)

1. Drøft konsekvenser av problemet for forsvarets virksomhet og operative evne hvis ingen tiltak iverksettes.
2. Drøft utviklingen av problemet for forsvarets virksomhet og operativ evne over tid hvis ingen tiltak iverksettes

Benytt DOTLMPFI-IØ perspektiv for interne forhold. Se på utviklingstrekk og initiativer hos både potensielle motstandere og nære allierte for eksterne forhold.

 Oppsummer og legg inn i figur 1.

Tekst….

### Hva har problemet å si for andre aktørers aktiviteter (inkl nasjonale og internasjonale forpliktelser)

1. Drøft konsekvenser av problemet for andre aktørers aktiviteter hvis ingen tiltak iverksettes.
2. Drøft utviklingen av problemet for andre aktørers aktiviteter over tid hvis ingen tiltak iverksettes.

Dette være seg samarbeidspartnere, totalforsvaret, andre allierte osv. Dersom det er noen nasjonale og/eller internasjonale avtaler eller forpliktelser som vil ha en spesiell innvirkning på kapasiteten som problemet berører, beskrives dette her. Et eksempel på dette kan være felles avtaler i NATO. Oppsummer og legg inn i figur 1.

Tekst….

### Samfunnsmessige konsekvenser

1. Drøft konsekvenser av problemet for samfunnet hvis ingen tiltak iverksettes.
2. Drøft utviklingen av problemet for samfunnet over tid hvis ingen tiltak iverksettes.

Dette være seg privatpersoner, det offentlige, næringsliv, samfunnet for øvrig, bærekraft Oppsummer og legg inn i figur 1.

Tekst….

## Nåsituasjon

Beskriv nåværende situasjon for å gi et bilde av hvordan løsningen, kapasiteten, systemet eller bygningen brukes/fungerer/ikke fungerer i dag. Kvantifiser nåsituasjonen så langt det er mulig: typebeskrivelser, kvadratmeter, antall systemer, alder, levetid, tilstand, personellbehov, utdanningsbehov, teknologi, vedlikeholdsbehov osv.

Tekst …

## Kort oppsummering av problemet

Beskriv kortfattet det grunnleggende problemet som problemanalysen har avdekket, og forklar hvilke deler av forsvarsevnen som påvirkes/svekkes, på hvilken måte og hvorfor. Problemet må være reelt og skal ha forankring i besluttet forsvarsstruktur (gjeldende langtidsplan). Gi en vurdering på om det bør iverksettes tiltak. Oppsummeringen legges inn i figur 1.

## Forebyggende sikkerhet (Security)

Hensikten med dette kapitelet er å oppsummere hvilke forebyggende sikkerhetstiltak som virksomheten har iverksatt og som er planlagt, samt gi en arkivreferanse (Doculive/FID) til gjennomført/oppdatert risikovurdering (verdi-, trussel- og sårbarhetsvurdering).

Virksomhetens operative risikovurdering (BA) innen forebyggende sikkerhet skal være utarbeidet parallelt med problembeskrivelsen og eventuelle identifiserte tiltak må ses opp mot beskrivelsen av behovene. Virksomheten som er Bruker av løsningen (BA), skal gjennomføre en risikovurdering og ved behov i tillegg identifisere sårbarheter i en skadevurdering (spesielt ifm. EBA- og IKT-prosjekter). Dette vil danne grunnlaget for identifisering av mulige forebyggende sikkerhetstiltak og identifisere redundans, samt avklare om prosjektdokumentene skal sikkerhetsgraderes eller skjermes på annen måte. I tillegg vil virksomhetens risikovurdering gi føringer for hvordan skjermingsverdig informasjon skal håndteres i forbindelse med markedsundersøkelser/RFI eller at dokumentene skal til ekstern kvalitetssikring i konseptfasen. Ved utsendelse av en markedsundersøkelse (RFI) eller at dokumentene skal til ekstern kvalitetssikring i konseptfasen, skal skjemaet «Angivelse av skjermingsnivå» fylles ut med utgangspunkt i verdiene fra gjennomført risikovurdering. Signert skjema sendes prosjektansvarlig (PA) til Industrisikkerhetskontoret FMA eller FB, eventuelt til Sikkerhetskontoret i FD. PA skal etablere og påbegynne en Prosjektsikkerhetsplan (PSP) i konseptfasen for å identifisere hvordan skjermingsverdig informasjon/IKT/materiell/EBA skal beskyttes i prosjektet.

Underkapitlene nedenfor gir en oppsummering av virksomhetens risikovurdering/er innen materiell/IKT/EBA. Mer informasjon om forebyggende sikkerhet se kunnskapsområde Sikkerhetsledelse på PRINSIX.no.

### Risikovurdering materiell (verdi-, trussel- og sårbarhetsvurdering)

Arkivreferanse til gjennomført risikovurderingen foretatt av bruker eller systemeiersystemeier (operativ forebyggende sikkerhet), samt oppsummering med angivelse av skjermingsnivå og konklusjon. Skjema for Risikovurdering forebyggende sikkerhet (FMA-INV-MAL-111.v01) skal brukes av BA (ligger under kunnskapsområdet Sikkerhet i FID). Samme skjema skal brukes i alle prosjektets faser (idé-, konsept-, forprosjekt-, gjennomførings- og avslutningsfasen). Det vil i tillegg kunne være behov for å etablere et «dokument» for utfyllende opplysninger til enkelte punkter i risikovurderingen.

Tekst …

### Risikovurdering EBA (verdi-, trussel- og sårbarhetsvurdering)

Arkivreferanse til gjennomført risikovurderingen foretatt av Forsvarsbygg (FB) og BA.

Tekst …

### Skadevurdering materiell /IKT / EBA

Arkivreferanse til den gjennomført skadevurdering iht. mal (Skadevurderingskjema FSA) i FOBID. BA må i enkelte prosjekter utarbeide skadevurdering sammen med FB / FMA.

Tekst …

# Interessentanalyse

I konseptfasen benyttes interessenter og aktører som kilder og bidragsytere inn i alle stegene av KVU/utredningen. Selv om utredningen gjelder en erstatning av eksisterende materiell, IKT eller bygg, er en kartlegging og involvering av de viktigste aktørene og interessentene så tidlig som mulig, en kritisk suksessfaktor for å utarbeide et beslutningsunderlag med god nok kvalitet.

**Definisjon av aktør og interessent:**

Aktør: Bruker, organisasjon, flernasjonal partner, institusjon eller person, offentlig eller privat, med høy innflytelse i investeringstiltaket.

Interessent: Organisasjon, institusjon eller person, offentlig eller privat med lav inflytelse, som kan bli påvirket av et investeringstiltak, direkte eller indirekte.

**Verktøy:** For mer informasjon om interessentanalyse og tilhørende verktøy for gjennomføring, se i FID under kunnskapsområdet interessentledelse.

## Hvordan jobbe med interessentanalyse og interessentledelse?

**En interessentanalyse kan gjennomføres etter denne fremgangsmåten[[1]](#footnote-2):**

1. Identifiser de som blir berørt av endringen (verktøy i FID, kunnskapsområdet interessentledelse)

2. Beskriv hvordan interessenten blir berørt av endringen.

3. Vurder interessentens betydning for tiltaket.

4. Vurder interessentens holdning til tiltaket.

5. Bruk tabellen under og beskriv hvordan interessenten skal håndteres.



Tabell 1 Analyse av interessentenes innflytelse og holdninger til tiltaket

# Behovsanalyse

Ved inngangen til behovsanalysen bør man være oppmerksom på at det er problemet som utløser behovene, ikke motsatt. Både overordnede og operasjonelle behov er viktige for å dokumentere denne sammenhengen.

*«Behovsanalysen skal ta utgangspunkt i problembeskrivelsen, men fokusere mer på hva brukere og andre interessenter trenger for å løse eller begrense problemene.» (FIN KVU-veileder)*

Gjør rede for hvilke behov som er knyttet til det bakenforliggende problemet som ble utredet under problemanalysen. Det er viktig at behovet belyses grundig på et funksjonelt nivå. Hvis det eksempelvis dreier seg om å håndtere en type trussel, må man ha en god vurdering av hvordan trusselen arter seg både i en kvalitativ forstand og omfanget av den og tilsvarende for andre problemstillinger som skal håndteres.

## Overordnede behov (samfunnsmessige perspektivet)

Gjør rede for behov knyttet til overordnede politiske mål, lover og forskrifter (normative metode).

Overordnede behov er de behovene som tiltaket må tilfredsstille for å understøtte Forsvarets samfunnsoppdrag~~.~~ Behovene må kunne relateres til problembeskrivelsen.

Identifiser de viktigste eksisterende og fremtidige overordnede behov, også de som taler mot gjennomføring av investeringen.

Hvis det er identifisert flere enn ett overordnet behov, skal behovene rangeres og presenteres i prioritert rekkefølge.

Behovene som utarbeides skal brukes som fundament for definisjon av samfunns- og effektmål i hoveddokumentet.

Tekst …

## Operasjonelle behov (Operative- eller virksomhetsbehov)

Gjør rede for operasjonelle behov som skal svare på hvilke ytelser som er nødvendig for å løse eller redusere det observerte problemet(ene) problemene (etterspørselsbasert metode).

Gjør rede for forsvarssjefens operative- og/eller forsvarssektorens virksomhetsmessige behov med vekt på å beskrive effekt, kapabilitet, mobilitet, fleksibilitet, ildkraft, kapasitet osv

Kapitlet er inndelt i underkapitler, som skal bidra til å beskrive de forhold materiellet, systemet eller bygget skal operere/fungere i. Det helhetlige bildet av trussel, operasjonsscenarier og samvirke med andre danner grunnlag for forståelsen av behovet.

Merk at kapitlet skal inneholde beskrivende tekst.

Tekst …

### Trussel eller oppgaver

Beskriv kort det typiske trusselbilder som kapasiteten/systemet vil bli satt inn i, og i hvilke operasjonsmiljøer det skal virke i.

I dette ligger en beskrivelse av den trusselen kapasiteten skal kunne bekjempe, eller det problemet som utgjør utgangspunkt for tiltaket. Det kan være relevant å beskrive hvilke og type mål kapasiteten skal bekjempe. For andre kapasiteter kan det være relevant å beskrive hva disse skal motvirke eller bidra til å ivareta eller løse.

Beskriv trusselen som kapasiteten kan bli utsatt for, og som kan sette kapasiteten ut av funksjon.

Tekst …

### Operasjonsscenarier eller brukssituasjoner

Beskriv kort den operative eller virksomhetsmessige bruken av kapasiteten/systemet, dvs. de scenarier/situasjoner som vil være typiske for anvendelsen av kapasiteten/systemet/bygget.

Scenariene/situasjonene skal være en sammensetning (sekvens) av aktiviteter innenfor typiske bruksmønstre (f.eks. typiske oppdrag, mobiliseringsscenarier). Beskriv også endringer og presiseringer (mot funksjonen) i forhold til det som er beskrevet i styrende dokumenter (FDs strukturutviklingsplan (SUP), iverksettingsbrev (IVB) osv. Beskriv operasjonsområdet med faktorer som geografi, topografi, miljø og værforhold eller miljøet tiltaket skal virke i.

Tekst …

### Krise- og episodehåndtering og beredskap

Beskrive kort den samme typen informasjon som seksjonen over, men for operasjoner i forbindelse med kriser, episoder og beredskap.

 Bruk i fredsbevarende operasjoner tilsvarende beskrives også her. Hvordan kapasiteten kan brukes i nasjonal beredskap, eventuelt til støtte for andre sentrale samfunnsetater, skal også beskrives her.
Seksjonen skal fremheve eventuelle forskjeller i bruken av kapasiteten relatert til beredskap, krise- og episodehåndtering, fra det som er bruk i ordinære militære operasjoner.

Tekst …

### Bruk i fredstid

Beskriv kort kapasiteten/systemets anvendelse i fredstid.

Dette kan være i forbindelse med utdanning, trening og øvelse, eller konkrete oppdrag som kapasiteten skal bidra til utførelsen av.

Seksjonen skal fremheve eventuelle forskjeller i bruken av kapasiteten relatert til fred fra det som er ordinære militære operasjoner.

Tekst …

### Samvirke med andre militære systemer, nasjonalt og internasjonalt

Beskriv hvilke andre våpen-, kommunikasjons-, sambands- og ledelsessystemer kapasiteten/systemet skal virke sammen med. Det holder med systemnavn og tilsvarende i behovsanalysen.

For de fleste EBA-tiltak er dette avsnittet trolig irrelevant.

Tekst …

### Samvirke med andre

Beskriv eventuelt samvirke med andre etater og institusjoner ut fra et totalforsvarsperspektiv.

For EBA-tiltak kan det være hensiktsmessig å belyse tiltakets sammenheng med andre funksjoner/EBA-tiltak i leiren (vei, vann infrastruktur, avstander mellom ulike funksjoner etc., i den grad det har betydning for vurdering og utvelgelse av alternative løsninger).

Tekst …

### Forsynings- og kompetanserelaterte behov

Beskriv forsynings- og kompetanserelaterte behov for kapasiteten/systemet.

Det er gjort overordnede vurderinger av at det er behov for en nasjonal forsvarsindustriell kompetanse innen utvalgte områder av forsvarssektoren. Hvis dette prosjektet ligger innenfor disse utvalgte områder bør behovene for å opprettholde nasjonal forsvarsindustriell kompetanse fremkomme som behov her. Behovsformuleringene på dette området.

Logistikkrelaterte behov bør formuleres, uten å knytte dem til spesifikke løsninger.

Tekst …

### Kapasitetens levetid

Beskrive hvor lenge det vil være behov for en kapasitet/system for å møte trusselen eller oppgaven som er angitt, eventuelt hvor lenge det forventes å være kostnadseffektivt å benytte kapasiteten.

 (dvs. når det forventes å bli lønnsomt å erstatte kapasiteten med et nytt system eller vurdere kapasiteten i en bredere kontekst).

Når større oppdateringer/oppgraderinger kan forventes å inntreffe skal inkluderes i denne beskrivelsen.

Tekst …

## Aktører og interessenters behov

Gjør rede for behovene, tilknyttet det observerte problemet, til de ulike aktørene og interessentene som blir påvirket i og utenfor forsvarssektoren (interessentbasert metode).

Identifisere eksisterende behov samt antagelser om fremtidige behov for de viktigste interessentene og aktørene fra interessentanalysen. Det er viktig å dokumentere interessentenes og aktørenes bidrag og innspill i behovsanalysen. Dokumentasjonen bør foreligge uredigert (legges i undervedlegg eller med arkivreferanse).

Tekst …

## Sammenstilling av behovsanalysen

|  |
| --- |
| Besvar følgende spørsmål i sammenstillingen av behovsanalysen: * *De viktigste berørte gruppene med en oppsummering av deres mest sentrale behov.*
* *Forklaring av sammenhengen mellom identifiserte behov og problemets årsaker og konsekvenser.*
* *En vurdering av hvilke behov som er av størst betydning for å utløse ønskede virkninger.*
* *Motstridende behov og/eller eventuelle interessekonflikter må synliggjøres og avveies.*

Basert på de ulike analyseteknikker og drøftinger i foregående delkapitler må utreder avveie fremkomne behov. Det må gjøres en avveining mellom de rent funksjonelle behov, politiske føringer og økonomiske rammevilkår, samt at dette isolerte tiltakets problemstilling skal inngå i den samlede struktur Forsvaret skal bestå av framover. Behov som er utenfor tiltakets avgrensning tas ut. Avveining mellom ulike interesser kan gjøre det nødvendig med omformulering av behov.Behov som vurderes for omfattende eller med feil ambisjoner bør ut fra en helhetsvurdering reformuleres. |

Tabell 2‑1: Behovssammenstilling og behov/konsekvenser (utfylt tabell er et eksempel)

|  |  |  |  |  |  |
| --- | --- | --- | --- | --- | --- |
| **Prioritet** | **Behov** | **Aktør/interessent/kilde** | **A/I** | **Holdning til investeringen** | **Konsekvenser for interessenten/aktøren** |
| + | - |
| 1 | Bedret beskyttelse for mannskapene | Panserbataljonen | A | +++ |  |  |
| 2 | Mulighet til å operere i høyintensitet operasjoner | HST |  | +++ |  |  |
| 3 | Bedret evne til å operere sammen med våre allierte  | FD |  | +++ |  |  |
| 4 | Bedret sikkerhet for personell i operasjoner | FOH |  | +++ |  | Mindre begrensninger knyttet til operasjoner ute |
| 5 | Ønsker å levere norskprodusert utstyr | Norsk forsvarsindustri |  | ++ |  | Flere arbeidsplasser og Forsvaret som langsiktig kunde |
| 6 | Beskytte beitemark | Lokalt utmarkslag |  |  | --- | Økt skade på beitemark i forbindelse med øving |
| n |  |  |  |  |  |  |

Tekst …

1. Gevinstrealisering – planlegging for å hente ut gevinster av offentlige prosjekter (dfo.no) [↑](#footnote-ref-2)